ΞΕΝΟΔΟΧΕΙΟ ΑΡΤΣΕΡ ΓΚΡΕΪ ΝΕΑ ΥΟΡΚΗ
Να μιλήσουμε;
Έμπλεξες;
Συγγνώμη. Κακώς ήρθα στο γραφείο σου.
Κακώς το έκανα αυτό.
Απλώς δεν ήμουν στα συγκαλά μου.
Αυτό που έκανες με πλήγωνε τρομερά.
Τότε, μήπως πρέπει να σου ζητήσω εγώ συγγνώμη;
Δεν έχω τρόπους.
Συγγνώμη.
Είμαι ηλίθιος.
Ήθελα… να σε πληγώσω.
Ήθελα να σε δω πληγωμένη, όπως με πλήγωσες κι εσύ.
Επειδή είμαι για κλάματα.
Ξέρω ότι δεν αξίζω άλλη μια ευκαιρία, αλλά, σε παρακαλώ, δώσε μου μία.
Θα πάω για αποτοξίνωση.
Θα ρίξω τον ελάχιστο εγωισμό που μου 'χει απομείνει.
Θα σ' αφήσω να πληρώσεις… Θα μείνω.
Δεν θ' αφήσω τη μαμά να με βγάλει.
Θα το διορθώσω.
Σε παρακαλώ.
Δεν υπάρχει λόγος ν' αγχώνεσαι.
Όλα καλά.
Απλώς θα υποστείς την κριτική.
Ξέρω τι πρέπει να πω.
Σε παρακαλώ, άσ' το σ' εμένα.
Μπορείς να μας πας από πίσω;
-Δεν υπάρχει πρόβλημα. Κανένα. -Είναι ζούγκλα εδώ πέρα.
Άλεξ, εδώ! Πώς νιώθεις για τον θάνατο του Μιτς;
Πότε του μίλησες τελευταία;
ΤΕΡΑΣ
-Άλεξ! -Άλεξ!
Άλεξ!
Άλεξ, λυπάμαι πολύ για την απώλειά σου.
Ξέρω ότι είχατε μια περίπλοκη σχέση.
Καθόλου. Συνεργάτες ήταν.
Ο ένας ήταν σεξουαλικός θηρευτής που απολύθηκε κι ο άλλος υπέστη τις συνέπειες.
Κι απλώς πήγε να τον δει; Στην Ιταλία;
Είναι ιδιωτικό ζήτημα.
Και δεν θα το είχατε μάθει αν οι υπάλληλοί σας δεν διέπρατταν απάτη
και δεν χάκαραν πιστωτική και email.
Δεν πειράζει.
Υπάρχει ρήτρα για προσωπικό χρόνο.
Ανορθόδοξο μεν που τον πήρε τόσο νωρίς, μα αποδεκτό.
Νταγκ, αν δεν μας αφήσεις να τα πούμε, θα καταλήξεις στον διάδρομο.
Άλεξ, είσαι οικογένεια.
Βασικά, ακόμη πιο στενό πρόσωπο, διότι επιλέξαμε να σχετιστούμε.
Και ποτέ δεν θα δίναμε 25 εκατ. σε συγγενή.
Αυτό σημαίνει πως σ' αγαπάμε ό,τι κι αν γίνει.
Αν υπάρξει η παραμικρή αντίδραση θα σε στηρίξουμε
και θα σε βοηθήσουμε να το ξεπεράσεις.
Ωραία.
Θα σας τα επιστρέψω.
Δεν τα ζητάμε πίσω.
Στάσου, τι θα επιστρέψεις;
Τα λεφτά. Θα επιστρέψω τα λεφτά.
Ήταν μεγάλο λάθος να γυρίσω εδώ και το βλέπω τώρα.
Μην παίρνεις τέτοια απόφαση όσο είσαι…
Το έχω αποφασίσει, Νταγκ, εντάξει;
Κράτα την προμήθειά σου. Το καταλαβαίνω απόλυτα. Όμως…
η 16η Μαρτίου θα είναι η τελευταία μου ημέρα στο TMS.
Και το prime time;
Τι χάνω;
Το βιβλίο της Μάγκι Μπρένερ κυκλοφορεί στις 17.
Και θα περιέχει ενοχοποιητικές πληροφορίες για το πρόσωπό μου.
Νιώθεις άνετα να τις μοιραστείς;
Όχι. Και πιθανώς να μη δημοσιευτούν ποτέ.
Το YDA έβαλε στον πάγο τη συνέντευξή της, οπότε…
Νταγκ, Στέλα, μας αφήνετε λίγο μόνους, παρακαλώ;
Εντάξει.
Κοίτα, Άλεξ, εσύ δεν…
Νταγκ. Έλα τώρα. Πήγαινε.
Ευχαριστώ.
Θα με ακυρώσουν…
Κόρι, για πράγματα που έκανα.
Εκτός αν ακούσω ότι ξεστόμισες ρατσιστικά επίθετα ή ομοφοβικές προσβολές,
δεν ακυρώνω το συμβόλαιό σου. Φίλε, όχι.
Δεν κάνεις την επέμβαση στη μέση να τελειώνουμε;
Θα σε αντικαταστήσει η Λόρα
και μετά θα κάνεις θριαμβευτική επιστροφή στο prime time.
Κοιμήθηκα με τον Μιτς.
Μάλιστα. Δεν έχουμε ιδέα πώς θα εξελιχθεί με το βιβλίο.
Είναι σεξουαλικός θηρευτής.
Η φεμινίστρια ηρωίδα σας κοιμήθηκε με τον εχθρό.
Το έκανε σκοπίμως,
δεν εξαναγκάστηκε,
ενώ ήταν παντρεμένη.
Και δεν το μετανιώνει ούτε δευτερόλεπτο.
Αυτή είμαι.
Δεν θέλω τα λεφτά. Τελείωσα. Απλώς τελείωσα.
Χάρισέ τα σε φιλανθρωπίες. Δεν τα παίρνω πίσω με το ζόρι.
Θεέ μου, βρε Κόρι.
Έχεις παίξει ποτέ φλιπεράκι, Άλεξ; Φλιπεράκι.
Έχει κάτι προφυλακτήρες στο πλάι.
Μόνος σκοπός, να εκτοξεύσουν το μπαλάκι σου και να σε αποπροσανατολίσουν.
Όσο περισσότερο αντέχεις, τόσο μαζεύεις πόντους,
αλλά δεν πρέπει να τους δίνεις σημασία.
Είναι μόνο θόρυβος.
Ατσαλώνεις τα νεύρα σου και κοιτάς το μπαλάκι,
διότι όλο το παιχνίδι παίζεται στα πτερύγια.
Και τα πτερύγια μπορούν να εκτοξεύσουν το μπαλάκι ζαλίζοντάς σε,
και τότε είναι που παίρνεις τους περισσότερους πόντους.
Αρκεί ν' αφήσεις τα πτερύγια να κάνουν τη δουλειά.
Ευχαριστώ για την αλλόκοτη ενθάρρυνση, Κόρι.
Ενίοτε, όμως,
κι ας το πούμε απλή τύχη,
συνειδητοποιείς ότι το μπαλάκι πάει καρφί για φούντο.
Δεν το φτάνουν καθόλου τα πτερύγια
και σκέφτεσαι "Εντάξει, προφανώς κάπου εδώ τελειώνουν όλα". Έτσι;
"Τελευταίο μπαλάκι και δεν έχω άλλα κέρματα".
Εκείνη τη στιγμή μαζεύεις τη δύναμη μιας μητέρας,
που έχει μωρό παγιδευμένο κάτω από Pontiac,
και κουνάς το φλιπεράκι μέχρι αηδίας επειδή μπορείς.
Δεν παίρνω πίσω τα χρήματα.
Εγώ έβαλα τα κέρματα και κανείς δεν θα ξεχάσει ότι ξεκίνησα την παρτίδα.
Κι έχω μπαλάκια ακόμη για να παίξω.
Πάντα θα έχεις μπαλάκια ακόμη για να παίξεις, Κόρι. Έτσι είσαι εσύ.
Εγώ θέλω να ολοκληρώσω στο The Morning Show
και, όπως είπα, θα αποχωρήσω την παραμονή κυκλοφορίας του βιβλίου.
Φρόντισε την εκπομπή, λοιπόν, και τον εαυτό σου.
Κάνε αυτό που πρέπει.
Καλώς ήρθες πάλι, Άλεξ.
Σ' ευχαριστώ, Τζίμπο.
Εντάξει.
Αχ, Θεέ μου.
Ναι;
Γεια σου.
Γεια.
-Μπορώ να περάσω λίγο; -Ναι, φυσικά.
Συγγνώμη που έφυγα τόσο ξαφνικά.
-Ευχαριστώ που με κάλυψες. -Ναι, ναι. Δεν πειράζει.
-Ναι. -Πώς είσαι;
Καλά. Θα επιστρέψω τη Δευτέρα.
Σίγουρα δεν χρειάζεσαι λίγο χρόνο ακόμη;
Όχι. Ξέρεις, διαφήμισαν εμάς τις δυο κι αυτό πρέπει να τους δώσουμε.
Εντάξει.
Απλώς, δεν θα είμαι εδώ τη Δευτέρα. Εγώ…
Πρέπει να πάω τον αδελφό μου στην αποτοξίνωση.
Όχι… Λυπάμαι πάρα πολύ που έχεις πάλι τα ίδια.
Ναι. Ευχαριστώ.
Εντάξει, άρα θα είμαι με τον Ντάνιελ.
Βασικά, προσφέρθηκε να με αντικαταστήσει η Λόρα τη Δευτέρα,
οπότε μήπως θες να επιστρέψεις την Τρίτη;
Όχι. Θα είμαι εκεί.
-Θα είμαι εκεί. Θα σε δω την Τρίτη. -Εντάξει.
Και μπορούμε να πάμε για κανένα ποτό την άλλη βδομάδα.
Απλώς, θεωρώ πως όταν επέστρεψες
είχα υψώσει ένα σωρό τείχη και δεν ήταν δίκαιο.
Θα το ήθελα πολύ. Αλήθεια.
Ίσως, όμως, να θέλεις να πάρεις λίγο τις αποστάσεις σου από μένα.
Αποστάσεις;
Για δικό σου…
Ναι, άκου που σου λέω.
Είσαι καλά;
Θα συνέλθω. Ευχαριστώ.
-Καλό σαββατοκύριακο. -Εντάξει.
Εντάξει.
Κυρία Κέσλερ, τα συλλυπητήριά μου.
Καλοσύνη σου. Σ' ευχαριστώ.
-Ξέρουν ότι θα έρθω, έτσι; -Ναι.
Κάποιοι θα είναι εκεί κι άλλοι όχι.
Πρέπει να το κάνω, αλλά το νιώθω αλλόκοτο.
Τουλάχιστον εσύ δεν φοράς μάσκα. Εγώ νιώθω σαν τον Μάικλ Τζάκσον.
Δικαιολογημένα προσέχεις.
-Με αποφεύγει η Μία; -Απλώς έπρεπε να είναι κάπου αλλού.
Μπορώ να έχω την προσοχή σας;
Σας ευχαριστώ που δεχτήκατε να σας μιλήσω.
Για όσους δεν με γνωρίζουν, ονομάζομαι Πέιτζ Τζέικομπς, τέως Κέσλερ.
Ξέρω ότι είναι παράξενο. Σαν εισβολή.
Πέρασα τη χθεσινή μέρα σχεδιάζοντας μια τελετή μνήμης κάποιου που μισώ,
τηλεφωνώντας σε όσους πίστευα πως ίσως παραστούν.
Ναι.
Μα το μικρό μου παιδί με ρώτησε σήμερα το πρωί,
Τέλος πάντων, βρίσκομαι εδώ ως μητέρα.
Η σορός του Μιτς είναι ακόμη στην Ιταλία, οπότε αν αυτό το κάνει ευκολότερο…
Θα γίνει τη μεθεπόμενη Δευτέρα.
Ζητώ συγγνώμη αν η παρουσία μου εδώ προσέβαλε κάποιον. Σας ευχαριστώ.
Ξέρω την έξοδο.
Γιατί δεν μιλάμε με τον Μπάιντεν, τον νικητή;
Πήγε στην εκπομπή της Κυριακής, οπότε έχουμε τον Γκρεγκ Σουλτς.
Γκρεγκ Σουλτς.
Άλεξ, καλώς ήρθες και πάλι.
-Γεια. -Γεια.
Γρήγορη ενημέρωση.
Για να προλάβουμε τον κορονοϊό, θα στήσουμε στούντιο στα σπίτια όλων.
-Στούντιο στα σπίτια μας; -Ναι. Σε περίπτωση που φουντώσει ο ιός.
-Δεν θα είναι παρεμβατικό. -Θεέ μου.
Κοίτα… απλώς δεν το θεωρώ απαραίτητο.
Αλλά… Με συγχωρείς.
Φυσικά.
-Γεια. -Γεια σου.
Βασικά, δεν…
Δεν περίμενα να σε δω σήμερα. Δεν είχα νέα σου.
Πώς να είναι αυτό;
Κοίτα, θα μείνω μέχρι να βρεις κάποιον άλλο παραγωγό.
Εντάξει.
Ή μέχρι να σε ακυρώσουν. Ξέρεις, ό,τι γίνει πρώτο.
-Γεια σου, Άλεξ. -Γεια.
Θέλω να βεβαιωθώ προτού βγούμε εκεί έξω. Είμαστε επαγγελματίες, σωστά;
Φυσικά.
-Τέλεια. Θα σε δω εκεί έξω. -Εντάξει.
Αχ, Θεέ μου.
Εντάξει. Ξεκινάμε.
Πράγματι.
Έχω μια ιστορία απ' το σαββατοκύριακο.
Μπορείς να μου κάνεις πάσα;
Εννοείται. Φυσικά.
Λοιπόν.
Σε πέντε, τέσσερα, τρία…
Γράφει η 12.
Κερδίσαμε, και η νίκη ήταν μεγάλη χάρη σ' εσάς!
Καλημέρα. Έκτακτη είδηση χθες βράδυ.
Μετά από την καθοριστική νίκη του Μπάιντεν στις προκριματικές της Νότιας Καρολίνας,
ο τέως δήμαρχος του Σάουθ Μπεντ στην Ιντιάνα, Πιτ Μπούτιτζετζ,
αποσύρθηκε από την κούρσα του χρίσματος…
Σε ετοιμότητα, Α. Πάμε στην Α.
…με μεγάλη χαρά εγκρίνω και υποστηρίζω τον Τζο Μπάιντεν για πρόεδρο.
Χθες βράδυ είχαμε τον δεύτερο θάνατο λόγω κορονοϊού
σε αμερικανικό έδαφος.
Δεν μοιάζει καν αληθινό όλο αυτό με τον κορονοϊό.
-Είναι ανεξέλεγκτο. -Έλα ντε…
Το '89 που ήρθε ο Έμπολα στις ΗΠΑ δεν πήραμε χαμπάρι.
Το έγραψε ο Ρίτσαρντ Πρέστον.
-Ναι. -Απίστευτο.
Φαντάζεσαι να το ζήσουμε πάλι όλο αυτό;
-…με την Άλεξ Λίβι… -Κάμερα 2, έτοιμη.
-…και τη Λόρα Πίτερσον. -Πάσα στην Άλεξ.
Ευχαριστούμε που είστε κοντά μας αυτήν τη Δευτέρα.
Και ευχαριστούμε κι εσένα, Λόρα.
Σειρά μου επιτέλους να κάτσω δίπλα σου.
Κι εγώ χαίρομαι γι' αυτό. Πλούσιο ειδησεογραφικά το σαββατοκύριακο.
Δεν μπορούμε να βρούμε τεστ για COVID-19.
Τι τα θέλετε τα τεστ;
Δεν βλέπεις ειδήσεις εσύ;
Και κοντά μας για να μας πει πώς θα ελέγξουμε τη διάδοση του κορονοϊού,
είναι η προϊσταμένη ιατρικού του UBA, δρ Γκουέν Ζίγκερς-Μπότουμ.
-Γεια σας. -Γεια.
Έχει δίκιο ο αρχίατρος.
Κάποιοι εκπλήσσονται όταν μαθαίνουν πόση ώρα πρέπει να πλένουν τα χέρια τους.
Ας κάνουμε μια επίδειξη.
-Βάζουμε λίγο σαπούνι. -Εντάξει.
Τρίψτε τα πολύ καλά.
Να πάει παντού στις πτυχώσεις.
Το Λοιμωδών συνιστά να πλένουμε τα χέρια μας περίπου για 20 δευτερόλεπτα.
Είκοσι;
Και είναι περίπου όσο να πούμε δυο φορές το τραγουδάκι των γενεθλίων.
Αυτό είναι… Η Λόρα σοκαρίστηκε.
Όντως. Είναι πάρα πολλή ώρα.
Εσύ πόσο τα πλένεις;
-Τριάντα χρόνια τουλάχιστον. -Τότε…
είσαι εντάξει!
Πάγωσε η κόλαση.
Ναι. Μήπως να βγάλουμε τραγουδάκι για πλύσιμο χεριών,
-να μην πληρώνουμε και δικαιώματα; -Θεέ μου. Για δώσε.
-Εντάξει. -Ξεκίνα.
Στο The Morning Show τα χέρια πλένω
Με καθαρά χέρια ήσυχη μένω
Όταν η δρ Γκουέν λέει να τρίψεις
Ποτέ "όχι" δεν λες
Ναι! Οπότε, ας συνεχίσουμε την εκπομπή
-Άλλη μια φορά. -Θεέ μου.
Στο The Morning Show τα χέρια πλένω
Με καθαρά χέρια ήσυχη μένω
Όταν η δρ Γκουέν λέει να τρίψεις
-Μη λες "όχι" -Ποτέ, μα ποτέ, μη λες "όχι"
Ας συνεχίσουμε την εκπομπή
Τέλεια. Ας μην αλλάξουμε δουλειά.
Τι λες γι' αυτό;
Μόλις βγω, πάμε στην Disney World.
ΜΟΝΤΟΚ ΚΕΝΤΡΟ ΑΠΟΤΟΞΙΝΩΣΗΣ
-Εκεί είναι για παιδιά, Χαλ. -Μα δεν ζήσαμε ποτέ ως παιδιά.
Τώρα το σκεφτόμουν στο αμάξι.
Θυμάσαι τις μοναδικές διακοπές που προσπαθήσαμε να πάμε;
Ναι, σκέτος εφιάλτης. Οι γονείς έγιναν λιώμα στο Έπκοτ.
Ναι, μα εμείς θα το κάνουμε σωστά. Δεν θα πίνω.
Δεν μπορώ να φύγω έτσι εύκολα. Το ξέρεις.
Ζορίστηκα πολύ να λείψω σήμερα.
-Και πλησιάζει η Σούπερ Τρίτη, και… -Καταλαβαίνω.
Ας μην είναι ακριβώς αυτό. Θα φύγουμε απλώς για ένα τριήμερο.
Το Κούπερσταουν είναι εδώ κοντά. Μπορούμε να πάμε στην παραλία.
Απλώς θα έχω κάτι να περιμένω.
Χαλ, σταματάς;
Σ' αγαπώ, αλλά δεν θα μπορώ να σε δω όταν βγεις.
Δεν θα μπορώ να σου μιλήσω όταν βγεις.
Απλώς δεν μπορώ. Δεν γυρνάω πίσω.
Δυσκολεύτηκα πολύ να φτάσω εδώ που είμαι κι απλώς… δεν μπορώ.
Δεν μπορώ να λύσω καν τα δικά μου προβλήματα.
Κι εύχομαι τα καλύτερα για σένα και για τη μαμά, αλλά απλώς…
Δεν το θεωρώ καλή ιδέα να μιλάμε.
Όχι, δεν μπορείς…
Δεν θα το κάνεις. Δεν μπορείς να μ' αφήσεις εδώ.
Είπες ότι ήθελες να συνέλθεις. Δεν υπάρχει καλύτερο μέρος.
Το έψαξα από παντού. Πήγαινε και σύνελθε.
Όχι! Τι νόημα έχει να πάω για αποτοξίνωση,
αν δεν έχω την οικογένειά μου όταν βγω;
Τι νόημα έχει να καθαρίσω; Άντε γαμήσου!
-Χαλ, φεύγω. Μη μ' ακολουθείς! -Δεν μένω εδώ!
Όχι!
-Δεν πάω, γαμώτο! -Κοίτα…
-Θεέ μου. -Δεν μπαίνω μέσα, γαμώτο.
Δεν μπορώ να σ' αναγκάσω. Ελπίζω να πας.
Θέλω να είσαι υγιής, αλλά δεν μπορώ να σ' αναγκάσω για κάτι.
Είσαι ολόκληρος άντρας.
Το 'χω πληρώσει το γαμημένο. Απλώς…
Βγάλε άκρη μόνος σου. Φεύγω και δεν θα έρθεις μαζί.
Δηλαδή, θα με παρατήσεις;
-Δεν σε παρατάω! -Τον γαμωαδελφό σου!
Τι θες; Θες λεφτά; Έχω λεφτά.
-Όχι… -Πάρ' τα. Είναι αρκετά.
Δεν με νοιάζουν τα γαμωλεφτά. Γύρνα σπίτι, τέλος πάντων.
Μήπως να τα πάρω τα γαμημένα και να πάρω υπερβολική δόση;
-Δεν θα με ξαναδείς, γιατί θα πεθάνω! -Σταμάτα να με απειλείς!
Σταμάτα! Δική σου είναι η ζωή!
Μπες μέσα, μην μπαίνεις. Δεν ξέρω…
Είναι δική σου η ζωή.
Αποφάσισε τι θες να την κάνεις.
-Ομάδα υψηλού κινδύνου, οι ηλικιωμένοι. -Συγγνώμη.
Και να μου τηλεφωνήσεις αν έχεις τα ίδια με τη μέση.
Έγινε. Σ' ευχαριστώ πάρα πολύ, Γκουέν.
-Σε πειράζει; -Όχι. Παρακαλώ.
Λοιπόν…
Θα πας στην τελετή του Μιτς;
Θυμάσαι εκείνο το βράδυ που πήγαμε μια παρέα να δούμε
το Bring in 'da Noise, Bring in 'da Funk;
Ήμασταν εσύ, εγώ και ο Τζο, η Σίντνεϊ…
-Η Μάγκι… -Όχι, ναι. Το θυμάμαι.
Πλάκα είχε.
Ναι. Είχε.
Γιατί δεν με συμπαθείς; Τι έκανα;
Δεν έχεις ιδέα;
Όχι.
Ξέρω μόνο ότι τη μια μέρα ήμασταν φίλες
και την επομένη έκανες ότι δεν με ήξερες καν.
Αλήθεια; Γιατί μια μέρα ξαφνικά έπαψα να σε συμπαθώ;
Θυμάσαι τι συνέβαινε εκείνο το διάστημα;
Ναι, πώς δεν θυμάμαι; Και ήταν πολύ δύσκολο για σένα.
Και χρειαζόσουν τον χώρο σου.
Χρειαζόμουν τον χώρο μου; Εγώ σου το είπα αυτό;
Όχι.
Μα δεν ήμασταν δα τόσο δεμένες.
Ήμασταν αρκετά ώστε να πάμε να δούμε το Bring in 'da Noise, Bring in 'da Funk.
Ερχόσουν συνέχεια για φαγητό στο σπίτι μου εκείνο το καλοκαίρι.
Ήμουν φίλη των φίλων σου.
Και μόλις είχα μετακομίσει στη Νέα Υόρκη. Ήξερα μόνο ότι σε συμπαθούσα.
Ήμουν επιτυχημένη.
Αυτή ήταν, βασικά, η μόνη σου προϋπόθεση.
Αλήθεια το πιστεύεις αυτό;
Αφού δεν ήμασταν πια φίλες όταν όλα μου πήγαν στραβά, έτσι δεν είναι;
Το μόνο που ξέρω εγώ είναι ότι βόλταρες με φίλους μου κι ότι σ' αρέσει να μιλάς.
Και βουαλά, ο κόσμος μαθαίνει όλα τα προσωπικά μου.
Ναι.
Υποθέτω πως έχεις δίκιο. Όντως το συζήτησα.
Ήταν κουτσομπολιό.
Όλοι το συζητούσαν.
Πω πω, το κουτσομπολιό φαινόταν πολύ πιο ήπιο τότε.
Επειδή κανείς δεν κουτσομπόλευε εσένα ακόμη.
Και φαντάζομαι πως δεν είχες κακή πρόθεση, αλλά…
είμαστε οι πράξεις μας.
Ναι.
Μακάρι να το είχαμε ξεκαθαρίσει νωρίτερα.
Τι θα είχες πει;
Αν σε ρωτούσα τότε αν κουτσομπόλευες.
Μάλλον θα το είχα αρνηθεί.
Ναι.
Λοιπόν, πραγματικά απόλαυσα την εκπομπή μαζί σου σήμερα.
Πραγματικά.
Και θα ήταν ωραίο
να ήμασταν φίλες τα τελευταία χρόνια.
Λυπάμαι πολύ που τα σκάτωσα.
Άκου.
Κι εγώ σε κουτσομπόλευα.
Να 'σαι καλά.
ΣΟΥΠΕΡ ΤΡΙΤΗ
Η ΚΟΥΡΣΑ ΤΩΝ ΔΗΜΟΚΡΑΤΙΚΩΝ 2020
Και σε πέντε, τέσσερα, τρία…
Είναι Τρίτη 3 Μαρτίου 2020, και τι Σούπερ Τρίτη είναι αυτή.
Πρώτος μου καλεσμένος ένας γίγαντας της τηλεόρασης, οραματιστής, ανθρωπιστής,
και όπως όλα τα στελέχη δικτύων, ένα σκέτο ζώον…
αλλά το δικό μας ζώον.
Ο διευθύνων σύμβουλος του UBA κι εκείνος που κλείδωσε την πόρτα,
ο Κόρι Έλισον!
Έτσι.
Λοιπόν…
Κούνα το, μεγάλε. Καλώς ήρθες, Κόρι.
Απλώς κάνω φιγούρες για σένα.
-Κόρι, μπαίνω αμέσως στο ψητό. -Εντάξει.
Γιατί μια υπηρεσία streaming, και γιατί τώρα;
-Γιατί τώρα; Ε, τώρα ζω. -Ναι.
-Και γιατί υπηρεσία streaming στο UBA; -Ναι.
Πιστεύω σ' αυτό που κάνουμε, κι η δύναμη του περιεχομένου με εξυψώνει.
Πω πω. Λοιπόν, αιδεσιμότατε, να ρωτήσω κάτι άλλο, τότε;
Γιατί κάποιοι αρνούνται να το δεχτούν,
-όπως αυτός ο κόπανος; -Κοίτα…
Όσα δεν φτάνει η αλεπού…
Η ΠΟΙΟΤΙΚΗ ΤΗΛΕΟΡΑΣΗ ΣΤΑ ΤΑΡΤΑΡΑ
Όλοι δικαιούνται να έχουν άποψη.
-Κρίμα. -Ναι, αλλά πιστεύω…
Ξέρεις το Η Πριγκίπισσα και το Μπιζέλι;
-Φυσικά. -Ναι.
Ναι, έτσι λένε τη ρώσικη ροζ κασέτα του Τραμπ.
Έτσι;
Εγώ εννοώ άλλο.
Βασικά, όλοι οι αρθρογράφοι
νομίζουν πως κάποιος κρύβει μπιζέλια παντού στη χώρα.
Κι αν εντοπίσουν εκείνοι το μπιζέλι κι αποδείξουν την τόση ευαισθησία τους,
που τους μελάνιασε και τους ξενύχτησε,
τότε ο κόσμος θα τους θεωρήσει γαλαζοαίματους.
Μόνο που δεν ξέρουν πού είναι τα μπιζέλια,
οπότε παριστάνουν ότι πλήττονται απ' όλα, ελπίζοντας να πέσουν μέσα μια φορά.
Αυτό ακριβώς θα έλεγα κι εγώ.
Κόρι, ανησυχείς καθόλου για το βιβλίο της Μάγκι Μπρένερ;
Απ' όσα έχω διαβάσει είναι ατυχές, για να το πω κομψά.
Ως δίκτυο, όμως, δεν ανησυχώ.
Για την ακρίβεια…
θα ήθελα να καλέσω τη Μάγκι στο UBA ή στο UBANC για συνέντευξη.
Χαρά μας να την έχουμε κοντά μας.
Το ακούσατε εδώ, παιδιά. Βγάλαμε είδηση. Και δεν νομίζω ότι επιτρέπεται καν.
Θα συνεχίσουμε να έχουμε πολλά προβλήματα και θα πληγωθεί πολύς κόσμος.
Θεέ μου. Μέρεντιθ.
Δυο φορές σε δυο μήνες, Μέρεντιθ; Τι, με παρακολουθείς;
Γεια. Ναι, γελάσαμε.
Πώς είσαι;
Γιάνκο!
Τι;
Δεν το πιστεύω ότι σε πετυχαίνω εδώ.
Τι; Εγώ σου το έμαθα το μέρος!
Τι έχετε κανονίσει;
Ετοιμαζόμαστε να πάμε προς βόρεια.
Να σου πω, δεν πειράζει. Θα σε βρω εκεί αργότερα.
Εκτός αν έχεις δουλειά.
…κάτω από δέκα δολάρια!
Λοιπόν, θα λάβετε 12 Whitetail Cutlery.
Τα έχουμε στη συλλογή μας δεκαετίες.
Πρωτάρχισα να τα πουλάω όταν έκανα επιδείξεις.
Έλα.
Θέλεις να ρωτήσω γιατί δεν είσαι καλά;
Όχι. Όχι ιδιαίτερα.
Σε είδα στον Μπούλαρντ. Ήσουν πολύ καλός.
Σ' ευχαριστώ που το πρόσεξες. Άρα, είδες που κάλεσα τη Μάγκι.
Ναι. Δέχτηκε;
Θα το κάνεις εσύ;
Θα της πάρεις συνέντευξη τη Δευτέρα;
Βγαίνει το βιβλίο
και παρότι είπα ότι δεν ανησυχώ,
ανησυχώ.
Και ξέρω ότι ανησυχεί κι η Άλεξ.
Δεν το έχουμε διαβάσει ακόμη, αλλά εσύ θα πάρεις αντίτυπο.
Γιατί εγώ;
Διότι, Μπράντλεϊ, ξέρω ότι θα είσαι δίκαιη.
Εντάξει, θα το κάνω.
Σ' ευχαριστώ. Θα το κανονίσω.
Γεια.
-Ιδίως εδώ. -Τι ώρα είναι;
-Δεν ξέρω. -Πρέπει να φύγω!
Μάλλον πέρασε η ώρα.
-Φεύγω εκτός την άλλη βδομάδα. -Έλα τώρα.
Θέλεις να ξαναβρεθούμε, όμως;
-Δεν ξέρω. -Αναγκαστικά τη Δευτέρα.
Όχι, δεν μπορώ Δευτέρα. Μπορώ Τρίτη.
-Είναι η μόνη μέρα που μπορώ. -Όχι.
-Δεν μπορείς να τ' αλλάξεις; -Δεν γίνεται.
Έλα τώρα! Τι είναι τόσο σημαντικό;
Θα πάω σε μια τελετή.
Δεν θα πας στην τελετή του Μιτς Κέσλερ, έτσι;
Ναι.
Ναι. Δουλεύαμε χρόνια μαζί.
Βίασε τη φίλη μου.
-Εντάξει. Λυπάμαι, εντάξει; -Βίασε τη Χάνα.
-Κι εσύ τον τιμάς; -Ήξερα ότι θα ήταν ευαίσθητο θέμα.
Γι' αυτό δεν ήθελα να τον αναφέρω. Εντάξει;
Κι είναι καλύτερο να μη μου το πεις;
Όχι, αλλά… Πού πας; Θα σου εξηγήσω αν μου δώσεις ένα λεπτό.
Σκότωσε τη φίλη μου!
-Υπερβολική δόση πήρε. -Χαίρομαι που πέθανε εκείνος!
Ελπίζω μόνο να μην αργούν πολύ ο Φρεντ Μίκλεν και τα 119,2 εκατομμύριά του!
Ίσως τα επιστρέψει, γιατί ο μπαμπάς της Χάνα μηνύει τον ίδιο και το δίκτυο.
Το ξέρω! Ποιος λες να πληρώνει; Ο μπαμπάς της Χάνα;
Τι; Τι θες να πεις;
Της φέρθηκα απαίσια το βράδυ που πέθανε!
-Κάτι έπρεπε να κάνω. -Κλερ…
Δεν μπορείς να κατηγορείς τον εαυτό σου.
-Μη μου λες τι να κάνω. Σ' ευχαριστώ. -Τι κάνεις;
Τι κάνεις; Πού πας; Κλερ, έλα τώρα!
ΕΚΔΟΣΕΙΣ ΣΕΡΦ
Στη διάθεσή σας.
Κι αν θέλετε διάλειμμα, θα σας συνοδεύσει κάποιος.
Τέλεια. Σας ευχαριστώ.
Η ΛΑΘΟΣ ΠΛΕΥΡΑ ΤΟΥ ΚΡΕΒΑΤΙΟΥ ΜΑΓΚΙ ΜΠΡΕΝΕΡ
ΤΖΑΚΣΟΝ, ΜΠΡΑΝΤΛΕΪ
ΛΙΒΙ, ΑΛΕΞ
"Ο τυφώνας Άλεξ δεν ήταν απλώς ένας θρύλος.
Ήταν το υλικό για ιστορίες τρόμου γύρω από τη φωτιά.
Ο Μιτς Κέσλερ και η Άλεξ Λίβι ήταν αχώριστοι.
Η Λίβι είχε παρωπίδες όσο τον αφορούσε. Αν το έκανε ο Κέσλερ, δεν θα ήταν λάθος.
Κανείς δεν θα περίμενε ό,τι είδε η Λίβι όταν άνοιξε την πόρτα στο καμαρίνι του".
ΚΕΦΑΛΑΙΟ ΠΕΝΤΕ ΛΙΒΙ
Ω, Θεέ μου.
"Και σ' εκείνο το χιλιανό ξενοδοχείο,
Κέσλερ και Λίβι ολοκλήρωσαν τη σεξουαλική τους ένταση εντός και εκτός αέρα.
Όλοι έχουν ελαττώματα, μα η Λίβι ήταν κατεστραμμένη".
Θα γίνει η τελετή μνήμης για τον Μιτς;
Απ' όσο ξέρω.
Δεν είναι καλή ιδέα, θεωρώ, να βρεθείς σε μέρος με συνωστισμό.
Και δεν θεωρώ ότι του το χρωστάς.
Δεν οφείλεις να με προστατεύεις πια.
Ο Μιτς ποτέ δεν έπαψε να αγαπά το μπέιζμπολ.
Και θα ήθελα να πιστεύω πως είναι με τη μαμά και τον μπαμπά του τώρα…
και κλέβει τη βάση.
Ας γιορτάσουμε όλοι.
Να ευθυμήσουμε στη σκέψη του Μιτς.
Ο Θεός να σ' ευλογεί, Μίτσι.
Με αγάπη, θείος Μάικ.
Ξέρω πως όλοι θέλουμε να προσποιούμαστε
πως ο θάνατος δεν είναι το πιο θεμελιωδώς θλιβερό πράγμα που μπορεί να συμβεί.
Και όλοι θέλουν να γελάνε, να χορεύουν, να τραγουδούν και να διασκεδάζουν, και…
Γιατί αυτό θα ήθελε ο Μιτς.
Εδώ γιορτάζουμε τη ζωή, σωστά;
Οφείλω να σας πω…
ότι μου γυρνάνε τ' άντερα!
Γιατί αν οποιοσδήποτε από σας είχε ενδιαφερθεί
έστω στο ελάχιστο για το τι ήθελε ο Μιτς,
ξέρετε πότε θα έπρεπε να το έχετε μοιραστεί;
Δεν ξέρω. Μήπως όταν ήταν ακόμη ζωντανός;
-Φτάνει πια! -Γιουχάισμα!
Γιατί φοβάσαι τόσο πολύ μήπως πει κάποιος τη γνώμη του;
Λοιπόν…
κοιτάξτε, ο Μιτς δεν ήταν… τέλειος.
Δεν ήταν εξαιρετικός οδηγός, για παράδειγμα.
Ωχ, αμάν. Ξέρω. Βιάστηκα πολύ.
Ξέρετε ποιος θα 'χε γελάσει μ' αυτό;
Ο νεαρός Μίτσελ θα 'χε γελάσει μ' αυτό.
Ίσως ο κόσμος πρέπει να πάψει να παίζει με τις ζωές των ανθρώπων.
Ίσως πρέπει να πάψουν να κρίνουν ανθρώπους
επειδή παραγγέλνουν κάτι από άλλη σελίδα του σεξουαλικού μενού.
Πάψτε να αντιμετωπίζετε τους ανθρώπους σαν πλαστικά μιας χρήσης,
γιατί ίσως να μην τους ξαναδείτε ποτέ.
Μα υπάρχει ένα βουνό από νεκρούς φαύλους κάπου στην Άπω Ανατολή.
Και κάποια μέρα, το πιστοποιητικό θανάτου όλων μας ανεξαιρέτως θα γράφει
"Αιτία θανάτου: ακύρωση κουλτούρας".
Έλεος.
Λυπάμαι πολύ γι' αυτό που σου συνέβη, Μιτς.
Λυπάμαι πολύ…
που ποτέ δεν καταφέραμε να τα βρούμε.
Υπήρξες καλός μου φίλος…
για πολύ καιρό.
Πολύ καιρό.
Να πά' να γαμηθούνε!
Γεια.
Πάολα. Πόσο χαίρομαι που ήρθες.
-Σ' ευχαριστώ για την πτήση. -Φυσικά.
Νιώθω κάπως παράξενα να είμαι στην κηδεία του, ενώ εκείνος δεν είναι.
Είναι τρελός ο κόσμος… Χαίρομαι, όμως, που βλέπω ένα φιλικό πρόσωπο.
Βασικά, ο Μιτς…
Του υποσχέθηκα
ότι θα σε συστήσω στα κατάλληλα άτομα στον χώρο, όταν είσαι έτοιμη.
Έχω πέσει με τα μούτρα στη δουλειά μετά τον θάνατο του Μιτς.
Μα δεν είμαι έτοιμη ακόμη. Εγώ…
Είναι μια πολύ φορτισμένη περίοδος. Θα σου πω όταν πάρω μια ανάσα.
Εντάξει. Απλώς δεν ξέρω…
για πόσο καιρό θα απαντούν στις κλήσεις μου.
Οπότε ίσως πρέπει να πάρεις την ανάσα λίγο γρηγορότερα.
Εντάξει. Σ' ευχαριστώ.
-Με συγχωρείς λίγο; -Φυσικά.
Με συγχωρείτε.
Χίλια συγγνώμη που διακόπτω.
Δεν θα ερχόμουν, αλλά…
ένιωθα μέσα μου ότι έπρεπε να έρθω…
και να πω λίγα λόγια για τον Μιτς
και τι σήμαινε για μένα.
Πέιτζ, σε παρακαλώ, επίτρεψέ μου.
Κάποιοι…
Συγγνώμη.
Κάποιοι άνθρωποι δεν ικανοποιούνται ποτέ.
Και…
με το ικανοποιούνται εννοώ να νιώθουν γεμάτοι.
Συμπεριλαμβάνω και τον εαυτό μου σ' αυτούς.
Πρέπει…
Κι είναι πάντα "πρέπει". Πάντα ξεκινά με ένα "πρέπει".
Πρέπει πάντα να παλεύεις για περισσότερα.
Πρέπει πάντα να παλεύεις ν' ανέβεις στο επόμενο σκαλοπάτι.
Πρέπει πάντα να συνεχίσεις να θες περισσότερα.
Μα αν περνάς όλο σου τον χρόνο θέλοντας περισσότερα, παλεύοντας για περισσότερα,
δεν αφιερώνεις καθόλου χρόνο…
στη ζωή.
Ο Μιτς… έκανε ασυγχώρητες επιλογές.
Και…
Ναι. Ναι.
Πήγα να τον δω στην Ιταλία.
Τον είδα τη μέρα που πέθανε.
Και ήθελα να ξέρετε ότι
άρχιζε πραγματικά να καταλαβαίνει τις επιπτώσεις των πράξεών του.
Ήταν μετανιωμένος.
Ήθελε να τα πάει καλύτερα. Ήθελε να γίνει καλύτερος.
Και ξέρω πως αυτό δεν είναι αρκετό. Και ποτέ, μα ποτέ, δεν θα είναι αρκετό. Ποτέ.
Μα ήθελα μόνο να το ξέρετε.
Και ήθελα επίσης να τον θυμόσαστε και γι' αυτό.
Ο Μιτς είχε μια υπέροχη οικογένεια
με δυο υπέροχους γιους και μια γυναίκα που ήξερε ότι δεν του άξιζε.
Πέιτζ.
Λυπάμαι πάρα πολύ για όλα.
Εσύ θα μου πεις.
Τη μέρα που σου πήρα συνέντευξη πέρυσι, πήγα και σε μια εκδήλωση στης Άλεξ Λίβι,
όπου μου είπε ότι σ' είχε δασκαλέψει
ώστε να εκμαιεύσεις την αλήθεια της Άσλεϊ Μπράουν.
Έπαιρνε έναν ρόλο ως πρότυπο φεμινισμού.
Εσύ είσαι η υπέρμαχος της αλήθειας. Ίσχυε αυτό;
Όχι ακριβώς.
Ορίστε.
Το παρακολουθείς; Άλεξ;
Άλεξ; Πρέπει να μου τηλεφωνήσεις.
Ξέρεις πώς πήρα αυτήν τη θέση;
Έχω μια γενική ιδέα.
Ναι, έτσι νομίζω κι εγώ.
Δεν το έγραψες όμως.
Δεν μπορείς να τα βάλεις όλα.
Απογοητεύτηκα λίγο, ομολογώ. Αναρωτιόμουν αν θες να το αποκαλύψεις εδώ.
Πολύ ενδιαφέρουσα ιστορία, δεν βρίσκεις;
Παρακαλώ, ελεύθερα. Με δικά σου λόγια.
Καλώς. Απ' όσο θυμάμαι πολύ αμυδρά,
δεν υπήρχε η παραμικρή σκέψη να αντικαταστήσεις εσύ τον Μιτς.
-Και μετά τι έγινε; -Και μετά η Άλεξ Λίβι,
σ' ένα παιχνίδι γάτας και ποντικού, που πολύ συχνά πιστεύει ότι παίζει,
σε ανακοίνωσε ως συμπαρουσιάστριά της τελείως απ' το πουθενά.
Κάτι που σόκαρε απίστευτα τους πάντες στο δίκτυο,
αλλά η Άλεξ τούς είχε στριμώξει όλους
και δεν μπορούσαν να σε ξεφορτωθούν, οπότε…
Είδες; Αυτή είναι ενδιαφέρουσα ιστορία.
Και αληθεύει.
Γιατί δεν την έγραψες, τότε;
Εντάξει… Αν θες να το πάμε έτσι.
Είπες ψέματα στη συνέντευξή μας.
Δεν είπες τίποτα απ' όλα αυτά που μόλις είπα, τα οποία τώρα παραδέχεσαι.
Καλά λες. Είπα ψέματα.
Και δεν ήθελα να μαθευτούν τα προσωπικά μου.
-Ναι… -Δεν με δείχνει και τόσο καλή τώρα.
Θεωρώ, όμως, ότι τα πάω αρκετά καλά
και δεν θα είχα αυτήν την ευκαιρία αν δεν ήταν εκείνη.
Αναρωτιέμαι γιατί το βιβλίο σου βασίζεται τόσο πολύ
στη συναινετική σχέση της Άλεξ και του Μιτς Κέσλερ.
Βέβαια είναι εξωσυζυγική σχέση. Το καταλαβαίνω.
Πλέον, όμως, φαντάζει σχεδόν γραφικό.
Κι ο Μιτς έχει κάνει άπειρα απαίσια πράγματα, τα οποία αναφέρεις εδώ μέσα,
κι αυτό είναι δίκαιο.
Μα γιατί να μπλέξεις την Άλεξ σε όλο αυτό;
Είχες κάτι προσωπικό εναντίον της Άλεξ Λίβι;
Όχι, όχι. Όχι, δεν έχω.
Για την ακρίβεια…
απέκρυψα κάποια πράγματα γιατί φαίνονταν ανάρμοστα.
Αλήθεια; Τι λες; Βασικά…
-Σ' ακούω να το λες, αλλά… -Εντάξει, με τσιγκλάς;
Θα παίξω.
Τον περασμένο μήνα ήμουν στο Λας Βέγκας, όπως κι εσύ.
-Συγχαρητήρια για το ντιμπέιτ κιόλας. -Ευχαριστώ.
Κι ενώ ήμουν στο ξενοδοχείο μου, αργά τη νύχτα,
την παραμονή του ντιμπέιτ, και κοιτούσα τη δουλειά μου,
ξαφνικά η συμπαρουσιάστριά σου άρχισε να μου χτυπά την πόρτα,
τελείως τρελαμένη.
Η Άλεξ;
-Τελείως τρελαμένη; -Τελείως.
Το λέω χωρίς επικρίσεις. Ήταν γεγονός. Ρωτούσε…
Ρωτούσε αν είχα αντίτυπο του βιβλίου. Είπα πως όχι.
Είπε γιατί;
Ήθελε να μάθει αν είχα συμπεριλάβει το γεγονός ότι κοιμήθηκε με τον Κέσλερ.
Της είπα πως ναι.
Και τι σου ζήτησε να κάνεις;
Να το αφαιρέσω.
Δηλαδή, μια γυναίκα που γνωρίζεις πολλά χρόνια
ήρθε να σε βρει τρομερά αναστατωμένη για ένα λάθος
που έκανε πριν από πόσα χρόνια;
Δέκα, μα είναι δημοσιογράφος…
Εντάξει. Ήταν ένα λάθος που έγινε πριν από δέκα χρόνια.
Και ήταν τρομερά ταραγμένη, σου ζήτησε να το αποσύρεις
κι εσύ το συμπεριέλαβες τελικά;
Ο χειρότερος άνθρωπος που έχεις πάει μαζί του;
Από περιέργεια.
Πόσο απαίσια είσαι εσύ;
Μπράντλεϊ,
το βιβλίο αφορά ένα διεφθαρμένο δίκτυο που κρύβει ανάρμοστη σεξουαλική συμπεριφορά.
Πληθώρα ανάρμοστων συμπεριφορών.
Και ναι, υπάρχουν πολλές ιστορίες που δείχνουν την αληθινή Άλεξ Λίβι.
Συμφωνώ. Και παρότι θεωρείς υπεύθυνο το δίκτυο,
είναι ενδιαφέρον που στο εξώφυλλο βρίσκεται η Άλεξ.
Κι αυτή η Άλεξ Λίβι είναι η γυναίκα που μου έδωσε την καριέρα μου.
Καλοσύνη της, έτσι;
Μα δεν το έκανε για σένα, Μπράντλεϊ. Για εκείνη το έκανε.
Δεν φτάνεις στη θέση της κοιτώντας το συμφέρον των άλλων.
Ξέρω ότι το ξέρεις.
Εσύ βρίσκεσαι εδώ
γιατί προωθείς ένα εξαιρετικά πολύκροτο βιβλίο
με ιστορίες πέντε, δέκα και 15 ετών.
Μα η ιστορία που δεν έγραψες ήταν εκείνη μιας αλλαγμένης γυναίκας,
που σε πλησίασε και ικέτεψε για έλεος, κι εσύ αρνήθηκες.
Αντ' αυτού, την έβαλες στο εξώφυλλο του βιβλίου σου.
Ξέρεις ότι η Άλεξ κι εγώ αποκαλύψαμε την ιστορία
περί Φρεντ Μίκλεν εδώ στο δίκτυο.
Ότι ρισκάραμε τις καριέρες μας μόνο και μόνο για να βγει η αλήθεια.
Ναι, ξέρω ότι το ξέρεις, γιατί σου πήραμε την είδηση, σωστά;
Και δικαίως.
Υπάρχουν πολλές ιστορίες για την Άλεξ Λίβι στο βιβλίο,
μα θεωρώ πως αυτή είναι η παλιά Άλεξ Λίβι.
Και πιστεύω πως οι άνθρωποι αλλάζουν.
Πως ωριμάζουν.
Εγώ σίγουρα εξελίσσομαι. Αναρωτιέμαι αν εξελίσσεσαι εσύ.
Με ενημερώνουν ότι περνάμε σε διαφημίσεις.
Θα επιστρέψουμε, όμως, με περισσότερη Μάγκι Μπρένερ.
ΟΙ ΓΥΝΑΙΚΕΣ ΣΤΟ ΠΛΕΥΡΟ ΤΗΣ #ΑΛΕΞ ΛΙΒΙ!
Η ΑΛΕΞ ΑΞΙΖΕΙ ΚΑΛΥΤΕΡΗ ΑΝΤΙΜΕΤΩΠΙΣΗ
Τι στο καλό;
ΠΑΝΤΑ ΘΑ ΑΓΑΠΩ ΤΗΝ #ΑΛΕΞ ΛΙΒΙ!
#ΠΑΡΑΜΕΝΕΙ Η ΗΡΩΙΔΑ ΜΟΥ.
ΟΠΟΙΟΣ ΔΕΝ ΤΗ ΣΥΜΠΑΘΕΙ ΛΟΓΩ ΚΕΣΛΕΡ, ΔΕΝ ΠΑΕΙ ΚΑΛΑ
ΚΑΠΟΙΟΙ ΘΕΛΟΥΝ ΝΑ ΤΑΠΕΙΝΩΝΟΥΝ ΤΟΥΣ ΑΛΛΟΥΣ.
Μου κάνεις πλάκα.
ΣΟΡΙ, ΜΑΓΚΙ, ΑΚΟΜΗ ΑΓΑΠΑΜΕ ΤΗΝ ΑΛΕΞ
Η #ΑΛΕΞ ΛΙΒΙ ΔΕΝ ΑΚΥΡΩΝΕΤΑΙ
Ω, Θεέ μου!
Θεέ μου!
Θεέ μου.
Είσαι ενδιαφέρον κορίτσι, Μπράντλεϊ.
Τι έχω που είναι τόσο ενδιαφέρον;
Πριν από κάνα δίμηνο που γνωριστήκαμε,
έλεγες διαρκώς πόσο δεν συμπαθούσες την Άλεξ κι ότι ήταν άδικη.
Όχι. Δεν είπα ότι δεν τη συμπαθούσα.
Σχεδόν.
Μα το θέμα είναι ότι απόψε που είχες την ευκαιρία να τη θάψεις,
έκανες τα πάντα για να την υπερασπιστείς.
Κι έτσι, έθαψες τη συγγραφέα του βιβλίου
που περιείχε όλα όσα ήθελες να ξεσκεπάσεις.
Τι νόημα βγάζουν όλα αυτά;
Πιστεύω όλα όσα είπα.
Απλώς, πραγματικά δεν θεωρώ πως η Μάγκι ήταν δίκαιη.
Και τα αισθήματά μου για την Άλεξ ελάχιστη σχέση έχουν.
Πάντως, ήταν απίστευτα εντυπωσιακό.
Είσαι εντυπωσιακή από πολλές απόψεις.
Σ' ευχαριστώ. Καλύτερο από ενδιαφέρουσα.
Ξέρεις, λόγω της καρδιοπάθειάς μου και της COVID,
θα πάω στο σπίτι μου στη Μοντάνα για έναν δυο μήνες,
μέχρι να τελειώσει αυτό.
Ναι, ναι. Φυσικά. Λογικό ακούγεται.
Θα μου λείψεις, όμως. Πολύ.
Σκέψου μήπως έρθεις να μείνεις μαζί μου.
Μα έχω εκπομπή πέντε μέρες τη βδομάδα.
Παράτα τα. Για μένα.
Δεν μ' αρέσει να δουλεύει η γυναίκα μου.
Σοβαρολογείς;
Όχι, δεν σοβαρολογώ! Έχω ένα μικρό στούντιο στο ράντσο.
Όχι. Όχι γι' αυτό.
Είμαι η γυναίκα σου;
Κοίτα, δεν θα σου πω ψέματα.
Όντως με τρομάζεις λιγάκι.
Εντάξει.
Όμως, ναι.
Κάτι τέτοιο.
-Σοβαρά; Αυτό θα πει συγχρονισμός. -Έρχομαι αμέσως.
Εντάξει. Θα είμαι στην κρεβατοκάμαρα.
-Γεια σου, Χάρι. Θέλεις κάτι; -Κάποιος έφερε αυτό νωρίτερα.
Ευχαριστώ. Μισό λεπτό να σου δώσω κάτι.
Πότε το άφησαν αυτό;
Δεν ξέρω ακριβώς. Πριν πιάσω βάρδια. Ίσως πέντε έξι ώρες πριν.
Θα μάθεις; Είναι πολύ σημαντικό.
-Φυσικά. -Σ' ευχαριστώ.
Αχ, Θεέ μου.
ΟΤΑΝ ΕΙΣΑΙ ΣΤΑΡ, ΟΛΑ ΕΠΙΤΡΕΠΟΝΤΑΙ. ΑΛΕΞ ΛΙΒΙ, ΤΟ ΤΕΛΕΙΟ ΠΑΡΑΔΕΙΓΜΑ.
ΔΕΝ ΤΟ ΠΙΣΤΕΥΩ ΟΤΙ ΤΗΝ ΚΑΝΑΜΕ ΠΡΟΤΥΠΟ
Όχι…
Όχι.
ΝΑ ΤΕΛΕΙΩΝΟΥΜΕ Μ' ΟΛΟΥΣ ΤΟΥ TMS;
ΜΕΓΑΛΗ ΑΗΔΙΑ ΤΟ ΒΙΝΤΕΟ ΤΗΣ ΛΙΒΙ
Γαμώτο.
Τι άλλο μπορείς να πεις εκτός από "ουάου";
Η Τζάκσον έκανε το παν για να μας πείσει
ότι η Άλεξ Λίβι άλλαξε και να ξεχάσουμε το παρελθόν της.
Μα μόλις έγινε αυτό.
Πήγα να δω τον Μιτς στην Ιταλία.
Τον είδα τη μέρα που πέθανε.
-Τη μέρα που πέθανε; -Αχ, Θεέ μου.
Νόμιζα πως δεν είχε πια σχέση μαζί του.
Υποτίθεται πως αυτά έγιναν προ δεκαετίας.
Για να μην αναφέρουμε ότι έβαλε σε κίνδυνο συναδέλφους με έναν θανατηφόρο ιό.
Προκύπτουν ορισμένα πολύ άβολα ερωτήματα.
Γιατί σχετιζόταν με έναν γνωστό κακοποιητή;
Και πώς πέθανε τελικά ο Κέσλερ;
Πρώτα ο Έπστιν…
Αχ, Θεέ μου.
Τι; Τι σκατά;
Δεν υπάρχει χώρος εντός νοσοκομείου.
Στήνουμε σκηνές απ' έξω
για παροχή φροντίδας και…
Αχ, Θεέ μου.
Νταγκ, τι σκατά; Τι γίνεται;
Χαίρομαι που σ' ακούω. Έπεσες και χτύπησες στο κεφάλι τη νύχτα.
Σε βρήκε ο Τσιπ.
Ήπια διάσειση. Και λυπάμαι για το άλλο.
Α, ναι. Με ακύρωσαν.
Βασικά, ναι, αλλά…
Δεν σου το έχουν πει;
Τι; Να μου πουν τι;
Καλύτερα να σ' το πει ο γιατρός.
Όχι, έλα, Νταγκ. Με τρομάζεις. Τελείωνε.
Σε εξέτασαν στα Επείγοντα
και… βγήκες θετική στον κορονοϊό.
Γαμώτο.
Υποτιτλισμός: Εύα Τανταλίδου